Lárus Sigurbjörnsson

Lárus Sigurbjörnsson (22. maí 1903 – 5. ágúst 1974) var íslenskur rithöfundur, leikskáld og minjavörður. Foreldrar Lárusar voru Sigurbjörn Ástvaldur Gíslason og Guðrún Lárusdóttir. Móðir hans var kosin á Alþingi 1930 en lést í bílslysi árið 1938 með tveimur systrum Lárusar.

Lárus útskrifaðist árið 1922 með stúdentspróf í stærðfræðideild Menntaskólans í ReykjavíkMorgunblaðið, 2. júlí 1922, 4. en fór utan til Kaupmannahafnar í nám. Hann lauk prófi í heimspeki við KaupmannahafnarháskólaTíminn, 24. maí 1924, 84. og gaf síðan út smásagnasafn á dönsku. Þegar hann snéri aftur til Íslands varð hann formaður Leikfélags stúdenta um tímaStúdentablaðið, 6.8 (1929): 110. og skrifaði leikrit sem komu út 1930.

Lárus þýddi fjölda leikrita, m.a. Hrekkir Scapins (Les fourberies de Scapin) eftir Molière (meðþýðandi), Jóhann úlfstjarna (Johan Ulfstjerna) eftir Tor Hedberg og Jeppi á fjalli (Jeppe paa Bierget) og fleiri gamanleikrit eftir Ludvig Holberg. Auk þess skrifaði hann greinar og bækur um leiklist og leiklistarsögu Íslands.

Á árunum 1954 til 1968 var hann forstöðumaður Minjasafns Reykjavíkur og varð sá fyrsti til að gegna því embætti. Hann beitti sér fyrir stofnun Árbæjarsafns. Árbæjarsafn var fyrsta útisafnið á Íslandi og var opnað árið 1957.Saga Minjasafns Reykjavíkur, http://www.minjasafnreykjavikur.is/desktopdefault.aspx/tabid-4234 

 Ritverk (úrval) 
 Ártal  Titill  Forlag  Efni 1925  Over passet og andre fortællinger  Nyt nordisk forlag (Kaupmannahöfn)  Smásögur 1930  Þrír þættir: leikrit  Ísafoldarprentsmiðja  Leikrit 1949  'Móðir mín - tilraun til lýsingar og skilnings,' í Moðir mín (ritstj. Pétur Ólafsson)  Bókfellsútgáfan  Minningar um Guðrúnu Lárusdóttur 1953  Tugstafakerfi við bréfafærslu og skrásetningu bæjar- og sveitarstjórnarmálefna  Skjalasafn Reykjavíkurbæjar  Flokkunarkerfi 1954  Þáttur Sigurðar málara: brot úr bæjar- og menningarsögu Reykjavíkur  Helgafell  Ævisaga Sigurðar málara 1970  Sire: frjálslega með farin söguleg gleði um danska stórmaktstíð á Íslandi í þremur þáttum  Gleðir  Leikrit 1970  Stórifoss strandar: pólitísk gleði í 3 þáttum  Gleðir  Leikrit

 Tilvísanir 

 Heimildir 
Steinunn Bjarman, 'Lárus Sigurbjörnsson: safnafaðir Reykjavíkurborgar,' í Söguspegill: afmælisrit Árbæjarsafns (Reykjavík: Árbæjarsafn, 1992), 30-48.

Flokkur:Íslenskir rithöfundar
Flokkur:Íslensk leikskáld